Cuneiform Tablet Kt 91/k 307 (AKT 8 27)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma a-lá-ḫi-im-ma a-šur-re-ṣí en-um-a-šur ù da-dí-a a-na e-lá-ma qí-bi-ma a ma-lá té-er-tí-kà 30 ma-na KÙ.BABBAR É tám-kà-ri-im a-na ṣí-ib-tim ni-il₅-qé-a-ku-um a-ṣé-er É ša ta-am-gu₅-ru mì-ša-al šu-ub-tí-im nu-ṭa-ḫi-ma 3 ma-na KÙ.BABBAR ni-iš-qú-ul i-ḫi-id-ma KÙ.BABBAR a-na ṣí-ib-tim i-lá-ak KÙ.BABBAR šé-bi₄-lá-am ší-mu-um ša-i-im a-šur-mu-ta-pì-il₅ i-na pá-ni-ú-tim ni-ṭá-ra-dá-am da-a-nu u₄-me ŠÈ.2.MU iš-ku-na-ku-um u₄-mu-ú e im-lu-ú-ma i-na ṭup-pì-kà e ú-ki-šu-kà i-ḫi-id ṭup-pá-am ša me-ra a-zu-a šé-bi₄-lam